Գրիգոր Հասրաթյան

Գրիգոր Հովհաննեսի Հասրաթյան (նոյեմբերի 24, 1918, Աշոտավան, Զանգեզուրի գավառ,  Հայաստանի առաջին հանրապետություն - մայիսի 10, 2001, Երևան, Հայաստան), խորհրդային հայ պետական և հասարակական գործիչ։

 Կենսագրություն 
1942 թվականին ավարտել է Երևանի պոլիտեխնիկական ինստիտուտը, ինժեներ-շինարար, 1960 թվականից՝ Հայաստանի ճարտարապետների միության անդամ։

1942-1945 թվականներին աշխատել է որպես ինժեներ, 1945-1950 թվականներին՝ Լենինյան շրջգործկոմի կոմունալ բաժնի պետ:։

1950-1952 թվականներին՝ Երևան քաղաքի Լենինյան շրջգործկոմի նախագահի տեղակալ, 1952-1956 թվականներին՝ նույն շրջգործկոմի նախագահ։

1956-1958  թվականներին՝ Երևանի փոխքաղաքապետ։

1958-1960 թվականներին՝ «Երևաննախագիծ» ինստիտուտի տնօրեն։

1960-1962 թթ. - Լենինականի քաղաքապետ։

1962- 1975 թթ.- Երևանի քաղաքապետ, 1979-1985 թվականներին՝ Մինիստրների խորհրդին կից Պատմության և մշակույթի հուշարձանների պահպանության և օգտագործման վարչության պետ։

1985-1990 թվականներին՝ Հայաստանի ազգագրության թանգարանի և Սարդարապատի համալիրի տնօրեն։ Աշխատանքային Կարմիր դրոշի երկու շքանշանի ասպետ։

1998 թվականին արժանացել է Երևանի պատվավոր քաղաքացի կոչման։

Մահացել է 2001 թ. մայիսի 10-ին Երևանում։

2004 թ. Երևանի Սայաթ-Նովա պողոտայի թիվ 6 շենքի հարևանությամբ տեղադրվել է Գրիգոր Հասրաթյանի հիշատակի հուշաքարը։ Նա Երևան քաղաքի 39-րդ քաղաքապետն էր։

Քաղաքապետ Հասրաթյանը նպատակ էր դրել քաղաքը դարձնել մայրաքաղաք շեշտելով, որ մայրաքաղաք կառուցելն ու ղեկավարելը ակադեմիա է։ Քչերը գիտեն, որ Էրեբունի-Երևան 2750 առաջին տոնակատարությունը կապված է Գրիգոր Հասրաթյանի անվան հետ:մինի|Գրիգոր Հասրաթյանի հուշաքար (Երևան)

 Մեջբերումներ Գրիգոր Հասրաթյանից 
«Ճարտարապետությունը մարդու դաստիարակության միջոց է, այո՛, դա այդպես է, մարդն, անշուշտ, առաջին գործոնն է շինարարության մեջ։ Ոչ թե՝ ինչ ենք կառուցում, այլ՝ ում համար ենք կառուցում։ Նրա հոգևոր աշխարհը, նրա վաղվա օրը` ահա թե ամենից առաջ ի՛նչ պիտի հոգանք մենք»

 Մեջբերումներ Գրիգոր Հասրաթյանի մասին 

 Գրականություն 
 Անծայր ժամանակի կեսդարյա հետքը, «Գարուն» 1967, № 6: 

 Ծանոթագրություններ 

Կատեգորիա:2001 մահեր
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Երևանի պատվավոր քաղաքացիներ
Կատեգորիա:ՀՊՃՀ շրջանավարտներ
Կատեգորիա:Հայ հասարակական գործիչներ
Կատեգորիա:Հայ պետական գործիչներ